కృష్ణా నది
భారతదేశంలో మూడవ పెద్ద నదులు, దక్షిణ భారతదేశంలో రెండో పెద్ద నది అయిన కృష్ణా నదిని తెలుగు వారు ఆప్యాయంగా కృష్ణవేణి అని కూడా పిలుస్తారు. పడమటి కనులలో మహారాష్ట్ర లోని మహాబలేశ్వర్కు ఉత్తరంగా మహాదేవ్ పర్వత శ్రేణిలో సముద్ర మట్టానికి 1337 మీటర్ల ఎత్తున చిన్న ధారగా జన్మించిన కృష్ణానది ఆపై అనేక ఉపనదులను తనలో కలుపుకుంటూ మహారాష్ట్ర, కర్ణాటక, తెలంగాణ మరియు ఆంధ్ర ప్రదేశ్‌లలో సస్యశ్యామలం చేస్తూ మొత్తం 1, 400 కిలోమీటర్లు ప్రయాణం చేసి దివిసీమలోని హంసల దీవి వద్ద బంగాళాఖాతంలో కలుస్తుంది.
కృష్ణాయపాలెం
కృష్ణాయపాలెం, పెనుమాక గ్రామాల మధ్య, ఆరున్నర ఎకరాల విస్తీర్ణంలో, పది అడుగుల ఎత్తయిన పీఠంపై, 33 అడుగుల ఎత్తయిన శ్రీ రామానుజాచార్యుల విగ్రహం ఏర్పాటు చేస్తున్నారు. ద్రావిడ వేదపాఠశాల, 108 దివ్యదేశాలకు చెందిన పెరుమాళ్ళ విగ్రహాల ప్రతిష్ఠ, ఇక్కడ జరుపనున్నారు. గోశాల, వృద్ధాశ్రమం, నిత్యాన్నదాన భవనం, శ్రీనివాస, శ్రీరంగపరమపదనాధుల మందిరం ఏర్పాటు చేస్తున్నారు. ఈ క్షేత్రాన్ని ఆంధ్రప్రదేశ్ రాష్ట్ర నూతన రాజధానిలో దివ్యక్షేత్రంగా తీర్చిదిద్దుచున్నారు. [3]